钦定古今图书集成/明伦汇编/氏族典/第335卷 > 刘焯
## 钦定古今图书集成/明伦汇编/氏族典/第335卷 > 刘焯

按《隋书刘焯传》：“焯字士元，信都昌亭人也。父洽，郡功
曹。焯聪敏沉深，以儒学知名，为州博士，刺史赵煚引
为从事，举秀才，射策甲科，除员外将军。洛阳石经至
京师，文字磨灭，莫能知者，奉敕与刘炫等考定。后因
国子释奠，与炫二人议论，深挫，诸儒咸怀妒恨，遂为
飞章所谤，除名为民。于是优游乡里，专以教授著述”
为务。废太子勇闻而召之，未及进谒，诏令事蜀王，久
不至。王大怒，遣人枷送于蜀王，以罪废。焯又与诸儒
修定礼律，除云骑尉。炀帝即位，迁太学博士。俄以疾
去职，数年复被征。大业六年，卒。